ബസില് കൂട്ടബലാത്സംഗത്തിനിരയായ യുവതിയുടെ അമ്മയെ മരിച്ച നിലയില് കണ്ടെത്തി കോഴിക്കോട്: ചേവായൂരില് ബസില് കൂട്ടബലാത്സംഗത്തിനിരയായ യുവതിയുടെ അമ്മയെ മരിച്ച നിലയില് കണ്ടെത്തി. പൂളക്കടവിനടത്തെ പത്രോണി നഗറിലെ വീട്ടിനുള്ളിലാണ് ഇന്നലെ രാവിലെ മരിച്ച നിലയില് കണ്ടെത്തിയത്. മൃതദേഹത്തിന് മൂന്ന് ദിവസത്തെ പഴക്കമുണ്ട്. പുഴുവരിച്ച നിലയിലായിരുന്നു. ഇന്നലെ രാവിലെയാണ് നാട്ടുകാര് വിവരമറിയിച്ചതിനെ തുടര്ന്ന് ചേവായൂര് പൊലീസ് സംഭവമറിയുന്നത്. ബലാത്സംഗത്തിനിരയായയുവതിയായ മകള് സര്ക്കാര് അഗതി കേന്ദ്രത്തിലാണുള്ളത്. വീട്ടില് നിന്ന് പുറത്തിറങ്ങിയ യുവതിയെ ഇരുചക്രവാഹനത്തില് കയറ്റി ബസിലെത്തിച്ച് കൂട്ടബലാത്സംഗം ചെയ്തുവെന്നാണ് കേസ്. കുന്ദമംഗലം സ്വദേശികളായ മലയൊടിയാറുമ്മല് വീട്ടില് ഗോപീഷ് 38, പത്താംമൈല് മേലേപൂളോറ വീട്ടില് മുഹമ്മദ് ഷമീര് 32 എന്നിവരെ സിറ്റി ക്രൈംസ്ക്വാഡും ചേര്ന്ന് അറസ്റ്റ് ചെയ്തിരുന്നു. രണ്ടാംപ്രതിയായ ഇന്ത്യോഷ്കുമാറിനെ ഇതുവരെ പിടികൂടിയിട്ടില്ല. ഇന്ത്യോഷ് മുങ്ങിയതിനെ തുടര്ന്ന് അന്വേഷണം അന്യ സംസ്ഥാനങ്ങളിലേക്കും വ്യാപിപ്പിച്ചിരുന്നു. പക്ഷെ ഇതുവരെ പിടികൂടിയിട്ടില്ല. ചേവായൂര് പൊലീസിനാണ് അന്വേഷണ ചുമതല.